باخارام خاطیره لر یاده سالان تنگه گؤزل / باخارام حسره تیلن عکسیم اولان تنگه گؤزل
گیرده نین هر یئری مین خاطیره دور بیزلرایچون / گل گئدک تی داغئنا همده دولان تنگه گؤزل
باغلی دور قارداشووؤن باشی ولی سننن اوجا / ایکی قارداش نه طبیعت ده قالان تنگه گؤزل
بیر روایت دی کی گیرده دوتولوب اوردان آدی / کاروانلار اولوب او یئرده تالان تنگه گؤزل
أته گون چایدی یازئم سینه ده وار کهلیگ اوتی / نئچه مین لر تپه لردن باج آلان تنگه گؤزل
موسیقی اهلی اونا شعر ایله ماهنی یازا گر / مین صنعت کار اولا شأنینده چالان تنگه گؤزل
آصیفا غمزده هجرانلی چوبان چئخسا اونا / قره نی دن اوجالار دنیا یالان تنگه گؤزل
دسته: مطالب به زبان ترکی آذربایجانی
باخارام خاطیره لر یاده سالان تنگه گؤزل / باخارام حسره تیلن عکسیم اولان تنگه گؤزل
مین لرجه قلم شوکت شورانی یازانماز
عشق ایله چکن زحمت شورانی یازانماز
تقدیم إده رم سیزلرایچون بیر غزل اما
دیواندا اولا حشمت شورانی یازانماز
قرآن ایله هم جمله احادیث منه بسدی
هر کس اولا تک نصرت شورانی یازانماز
هرکیمسه کی عمرینده اگرمشورتی یوخ
مین ایل یاشاسا نعمت شورانی یازانماز
ارزیش قویولوب گوهرو الماسه ولی کن
قیمت گر، اولا قیمت شورانی یازانماز
آصیف بیزه بو گیرده وطن دی ولی هر کس
بیگانه اولا غیرت شورانی یازانماز
یوز یول گئدسن مکیه گر پول ربادن
مین یول دولانیب یول سالاسان مروه صفادن
احرامی اگر قامتیوه باغلیاسان سن
یوز دفعه بقیعده اوتوروب آغلیاسان سن
چون قلبیوه نور عملین تابشی یوخدی
واللهی او حجین توکو جان ارزشی یوخدی
فانوسه نه حاجت او زامان کی گونوز اولسا
انسان اوزی بیر کعبه دی اعمالی دوز اولسا
هر قلب کی پاک اولسا اوزی قبله نمادی
بیر نیمه سی مروه او بیری نیمه، صفادی
َ
هر قلبیده آئینه کیمین اولماسا لکه
گر یاخشی گزیب آختاراسان، اوردادی مکه
گیرده بیر یئردی اولان طایفا اصالت لری وار شجره،اصل ونصب جمله نجابت لری وار
باخ بیزیم کندیمیزه علم وادب معدنیدی تربیت تفسیر إدن گؤر نه نزاکت لری وار
سؤز آچئم محفله عشاقیدن عشق ایله یازئم نئچه منظومه اولان شعره فصاحت لری وار
سؤز آچئم جمله مهندیس و اطبانی یازئم گیرده عشقینده یاشار کنده ارادت لری وار
حیف اولا ایسته مه دیم سؤز اوزون اولسون ولی کن دریادان قطره دئدیم چؤخلی فضیلت لری وار
آصیف ایستر بو قلم کندینین عشقینده یازا بی سوادم نه یازئم، باشقا لیاقت لری وار
کاش یالان اولمایدی،کاش من هئچ اولانمایدئم فلک تا بو قدری آشینالاردان تالانمایدئم فلک
بیلمورم دوران نییه اینسانی نا اینسان إده ی کاش بو دوراندا اولدن من یارانمایدئم فلک
من کی عشق اهلین هنرمندانه شعرین یازمئشام نم نئچه آیدور اورک، سازین چالانمایدئم فلک
ایسته مزدیم بلبله، گل سیز یئتیش سین خار و خار من خزان فصلینده بیل، سنسیز قالانمایدئم فلک
باده سیز چون عشقه وئردم، چنگی تابیم قالمادی ذوق بازار ایچره غم، نازین آلانمایدئم فلک
بو یالاننار ریشه سین ، شعر ایله آصیف تیشه وئر سؤز یئتیش سین فرهادا، شیرین دولانمایدئم فلک
آل مندن اگر اولسا حقیقت بو پیامی// دنیا دنی دور ای گؤزلیم اولما غلامی
هر کیم کی إده،فخراگرمال ومقامه// بیلسون کی بو دنیا آلاجاق مال ومقامی
آللات ماسین اوزعشقینه دنیا زروسیمی// سعی إیله آتوب باشدان إله اولسا بودامی
مال مست إدر اینسانی اگر اولسا حرام بیل// دولدورما حرام ایله قدح لرله بوجامی
تاریخده اونا باخسون اگر عبرتی واردور// ننگ ایله آدون قالماسین ای زاده حرامی
آغلار قویاجاق دنیانی ایمان ایله وآللاه// هرکیمسه نین اولسا بوشرافت له مرامی
آصیف نه گؤزل دور کی آد اولسون شعرادن// استاد ادب شعریده پاینده کلامی
سالار شهیدانه ریا إیله مگ اولماز // مین لرجه ریا ایچره عزا إیله مگ اولماز
دریای کرم، باب حوائج، چاغورورسان // ریب ایله ابوالفظلی صدا إیله مگ اولماز
قرآن ایله عترت کی امانت دی نبی دن// قلب ایچره حسین اولسا جدا إیله مگ اولماز
هر یئرده گناه ایله ریا إت سؤن اگر بیل // بو مجلس جاناندا خطا إیله مگ اولماز
هر کیمسه کی أوز نفعینه باطیل دییه حق دی// یئتمیش ایکی عشاقه گدا إیله مگ اولماز
ظلمین قاباغندا قالان آزاده حسین دی// بیداد ایله حقین کی ادا إیله مگ اولماز
آصیف بو سؤزی شعرووه زرین ائله قالسین// قلب ایچره ریا اولسا حیا إیله مگ اولماز
هر یئرده منیم آدئما عنوان دی بوگیرده // آی تک گئجه لر ظلمته تابان دی بوگیرده
عاشیق وطن عشقینده یاشار هرگئجه گؤندوز // عاشیقلرایچون دلبرو جانان دی بوگیرده
غربت ده قالان وصل وطن آرزئلار البت // یوسیف لرایچون میصریده کنعان دی بوگیرده
ایران دی بیزه جان کیمی بو جیسمیده وآللاه// ایراندا منه، تخت سلیمان دی بوگیرده
اوصاف بهشتی بیزه پیغمبر إدوب فاش// گویا کی دیین روضه رضوان دی بوگیرده
هر یئرده خوش آهنگ اولا داوود نبی یاد// بلبل کیمی بوستاندا خوش الحان دی بوگیرده
گؤز ایستر اونی تا کی تماشا إده مین ایل// الماس کیمی هر یئرده درخشان دی بوگیرده
مرد اهلی دیلر جمله هامی رادو جوانمرد// نامرد اولان اینسانلارا طوفان دی بوگیرده
علم اولسا اگرسینه یه دشت ایچره ده پنهان// بیل سؤن کی اوچان گؤدکی طرلان دی بوگیرده
اطرافیده واردور بیر ایکی قؤنشی گؤزل کند// چاتماز تؤزونا چونکی دهستان دی بوگیرده
دنیادا اگر بیرجه نمین جنگل اولارسا// شیر تک یاراشان جنگله سلطان دی بو گیرده
آصیف نه گؤزل وصف ائله دون شعرایله کندی// مین لرجه قصیده اولا دیوان دی بو گیرده
یولداشیم یاز منه سن سؤز آتالاردان نه خبر// قایغی دان بیرچه گی آغ یؤن آنالاردان نه خبر
سؤیله کئچمیش زامانون سؤزلری واردور یئنه ده// دئنن أو کوهنه آچئلمیش یارالاردان نه خبر
طوی إدن واردی گئدن کیمدی قالان کیم دی دئنن// کند ایچینده اوتوران ساغ قوجالاردان نه خبر
یاز منه گؤر أو سامانلیقدا سامان واردی یئنه// درگزی همده چینی هم یابالاردان نه خبر
اوجاق اوستونده پیشن آیران آشی،قره حالوا // هیس باسان تندیره سر شوربالاردان نه خبر
بنذه یور گون بو یوک اوستونده پارا بیر فطیره// باجالار واردی یئنه دار باجالاردان نه خبر
گئت قوناق رحمت عمی دن نئچه سؤزلر خبر آل// دئنن أو باغدا وئرئلمیش هاچالاردان نه خبر
بؤلؤنوب دنگه سولار؟چایدا نئچه أل سو آخور؟// دده مین وار یاریم آرپا نوبالاردان نه خبر
تؤخویوللار یئنه ده مسنه دی هم یؤن جورابی// پالازی هم جئجیمی هم هانالاردان نه خبر
پیسده وار؟یاخجی دا وار؟یاز کال آداملار یئتیشیب// واردی قانماز؟گیره کئچمیش یاخالاردان نه خبر
جوشی سسلندی دئدی شاه خراسانه سلام// مشه دی یا مشه وار یاز یوخالاردان نه خبر
بوغدانی ایسلادئب اوننان قؤئوروب دارت اونی سن// خشیلی یارما آشی أو یارمالاردان نه خبر
یونجالار یا خشه لر گؤر بیچیلوب لر منه ده // نئچه خلور؟نئچه خردل؟تایالاردان نه خبر
کاش محبت آچئلا سفره کیمین طایفالارا // بیلمورم هاردادئلار بئش خالالاردان نه خبر//
سعی إله دنیادا سن هر شئی دن آزاد (اؤل گؤزل) تکجه تانری عشقینه شیرینه فرهاد(اؤل گؤزل)
هرنه قدری حنظل اولسا روزیگارین ایشلری دؤز شیکایت إیلمه صبرایله قناد (اؤل گؤزل)
أیریلر ویران اولار کن دؤزلر آباد اولدئلار أیریلر بیزدن اوزاق،هریئرده آباد(اؤل گؤزل)
امرإله معروفه سن نهی إیله منکردن بیزی سن قرآن احکامینه والناس ارشاد (اؤل گؤزل)
گل قالارغی عشقه چنگؤن وئر یئتیش عرفانه سن صید جانان عشقینه دنیادا صیاد(اؤل گؤزل)
ایسته سون معنادا گؤز آچسان عمل إت سن بونا قاچ یالانناردان ولی دؤزلیکده بنیاد (اؤل گؤزل)
سن یاشا مردانه آنجاق قویما بو نامردیلر إتسه لر بیداد اگر مظلومه امداد (اؤل گؤزل)
آصیفا جنت اگر کی اولسا بیر زیبا عروس گل بو ایمان ایله سن دنیادا داماد (اؤل گؤزل)
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab pes_Arab azb_Arab prs_Arab pbt_Arab azb_Arab azb_Arab prs_Arab azb_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab